Na osnovu člana 41a stav 2. Zakona o zaštiti prirode ('Službeni glasnik RS', br. 36/09, 88/10 i 91/10- ispravka) i člana 42. stav 1. Zakona o Vladi ('Službeni glasnik RS', br. 55/05, 71/05-ispravka, 101/07, 65/08 i 16/11), Vlada donosi

U R E D B U O PROGLAŠENJU SPECIJALNOG REZERVATA PRIRODE 'TITELSKI BREG'

Član 1. Područje odseka i padina titelskog lesnog platoa, odnosno Titelskog brega proglašava se zaštićenim područjem od izuzetnog značaja, odnosno I kategorije kao specijalni rezervat prirode pod imenom 'Titelski breg' (u daljem tekstu: Specijalni rezervat prirode 'Titelski breg').

Član 2. Specijalni rezervat prirode 'Titelski breg' stavlja se pod zaštitu da bi se:

- 1) očuvali raznovrsni, brojni i izuzetno fizički izraženi oblici geoloških, geomorfoloških i pedoloških procesa koji su se u poslednjih 600.000 godina ledenog doba odvijali u oblasti navejavanja lesa na ušću Tise u Dunav i stvorili jedan od najistaknutijih i najdetaljnijih paleoklimatskih i paeloekoloških arhiva tog vremena na evropskom kopnu;

2) očuvao raznovrstan i bogat divlji biljni i životinjski svet koji čine: biljne zajednice fragilnih ekosistema na staništima od prioritetnog značaja za zaštitu na nacionalnom i međunarodnom nivou među kojima se ističe vegetacija stepe na lesu, panonskih termofilnih šuma medunca i ruja i kserofilnih šibljaka; 630 taksona viših biljaka, od kojih je 19 biljaka strogo zaštićeno na nacionalnom nivou, a najznačajnije vrste predstavljaju babaluška, patuljasta perunika, gorocvet, valdštajnov luk, tamnoljubičasti luk, bobovnjasta trnoplodka i prutasti osak, Alyssum linifolium dok je Titelski breg poslednje zabeleženo stanište iščezle vrste lanolist ( ) u Panonskoj niziji i Srbiji; brojna fauna insekata sa 25 retkih i ugroženih vrsta; 10 vrsta vodozemaca, od kojih su 6 vrsta strogo zaštićene (crvenotrbi mukač, obična krastača, zelena krastača, gatalinka, obična češnjarka i žaba travnjača) i 7 vrsta gmizavaca, sa 4 strogo zaštićene vrste (barska kornjača, eskulapov smuk, belouška, ribarica); oko 140 vrsta ptica, od kojih su preko , 70 vrsta gnezdarice, 115 vrsta su strogo zaštićene, a najznačajnije vrste ptica su pčelarica , , , , , bregunica golub dupljaš obična belka vetruška pupavac stepski soko, stepska trepteljka, obična travarka, crnoglava travarka, poljska ševa, mali svračak; 33 vrste sisara, u koje nije uključen nedovoljno istražen red slepih miševa odnosno ljiljaka, pri čemu 9 predstavnika sisara čine strogo zaštićene vrste (vodena rovčica, tekunica, patuljasti miš, puh lešnikar, hermelin, tvor, stepski tvor, vidra, divlja mačka), a posebno su značajne tekunica i divlja mačka; 3) očuvala atraktivna i karakteristična predeona obeležja lesnog odseka i očuvao integritet areholoških nalazišta (Feudvar, Stubarlija /Čot/, Bostanište /Kuveždin/, Kalvarija, Pod Gracom i Kraljev surduk), među kojima je najznačajniji Feudvar, naselje bronzanog i gvozdenog doba, iz perioda 1700-400 godine pre nove ere;

- 4) obezbedilo povoljno stanje prirodnih staništa i unapredilo stanje pojava i objekata geonasleđa, bioloških, predeonih i kulturnih vrednosti;
- 5) omogućilo korišćenje zaštićenog područja u interesu nauke, obrazovanja, kulture, rekreacije i održivog razvoja turizma, poljoprivrede, šumarstva i lovstva.

Član 3. Specijalni rezervat prirode 'Titelski breg' nalazi se na teritoriji opštine Titel i obuhvata delove područja katastarskih opština (u daljem tekstu: KO) Titel, Mošorin, Vilovo i Lok, ukupne površine 496 ha, od čega je 489 ha u javnoj svojini, a 7 ha u privatnoj svojini.